ז'נאן בסול

ז'נאן בסול (נולדה ב-16 באוגוסט 1990) היא עיתונאית עצמאית, עורכת ספרותית, מבקרת ספרות ומתרגמת פלסטינית אזרחית ישראל. חברה בחוג המתרגמים של מכתוב – סדרת תרגומי פרוזה ושירה מערבית בהוצאת מכון ון ליר בירושלים. לשעבר עמיתת מחקר בפורום לחשיבה אזורית.

הייתה הכתבת הכלכלית הערביה הראשונה ב"דה-מרקר".

ביוגרפיה

נולדה בריינה. בוגרת תואר ראשון בספרות אנגלית באוניברסיטה העברית.

הייתה כתבת ב"המקום הכי חם בגיהנום" וב-i24NEWS.

סיקרה עבור "Time Out תל אביב" את העולם הערבי והמגזר הערבי בישראל, וכן פרסמה כתבות בתחום האמנות.

מ-2015 עד 2017 שימשה ככתבת לענייני עבודה ב"דה-מרקר" וכתבת לענייני ספרות במוסף "גלריה" של "הארץ".

במסגרת העבודה העיתונאית עסקה בקשר בין כלכלה ופוליטיקה לתרבות בכלל וספרות בפרט, ובתרבות מהעולם הערבי, וכן בענייני השכבות המוחלשות בישראל, בדגש על נשים (לדוגמה: אבטלה בקרב נשים בדואיות, נשים ממזרח ירושלים ותנאי העבודה והמגורים של מהגרות עבודה בישראל).

נכון ל-2019 היא עיתונאית עצמאית.

כתבה באתר הפורום לחשיבה אזורית, ובמסגרת זו התמקדה בתרבות ובכלכלה בעולם הערבי שלאחר האביב הערבי, ובסוגיות כלכליות הנוגעות למיעוט הערבי בישראל.

בשנת 2022 השתתפה בהקמת הוצאת סשת לתרגום מקביל של ספרי ילדים לעברית וערבית.

בסול מתגוררת בתל אביב.

קישורים חיצוניים

 הפרופיל של ז'נאן בסול, באתר A-List
 
 הסכסוך והחברה הערבית בישראל, מרכז אדוה, באתר יוטיוב, 2 ביוני 2019

מאמרים וכתבות
 
 מאמרי ז'נאן בסול באתר "המקום הכי חם בגיהנום"
 כתבות של ז'נאן בסול, באתר טיים-אאוט
 כתבות של ז'נאן בסול, באתר הפורום לחשיבה אזורית

הערות שוליים

עיתונאיות ערביות ישראליות
עיתונאים ערבים ישראלים
עורכות ספרותיות ישראליות
מתרגמות ישראליות
תל אביב-יפו: אישים
סגל הארץ
סגל Time Out תל אביב
בוגרות האוניברסיטה העברית בירושלים
בוגרי האוניברסיטה העברית בירושלים
מתרגמים מערבית לעברית
מבקרות ספרות ישראליות
ריינה: אישים
עורכים ספרותיים ישראלים
מתרגמים ישראלים
מבקרי ספרות ישראלים
ישראליות שנולדו ב-1990
ישראלים שנולדו ב-1990